น้ำมันขึ้นรับวันหยุด! “เบนซิน-แก๊สโซฮอล์” เพิ่ม 30 สต. พรุ่งนี้
น้ำมันขึ้นรับวันหยุด! “เบนซิน-แก๊สโซฮอล์” เพิ่ม 30 สต. มีผลพรุ่งนี้ ส่วน “ดีเซล” คงเดิม
น้ำมันขึ้นรับวันหยุด! “เบนซิน-แก๊สโซฮอล์” เพิ่ม 30 สต. มีผลพรุ่งนี้
2 ธ.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันกลุ่มเบนซินและแก๊สโซฮอล์ทุกชนิดขึ้น 0.30 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (3 ธ.ค. 65) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 42.46 บาท, แก๊สโซฮอล์ 95 ลิตรละ 35.05 บาท, แก๊สโซฮอล์ 91 ลิตรละ 34.78 บาท, E20 ลิตรละ 33.34 บาท และ E85 ลิตรละ 32.54 บาท
ส่วนน้ำมันพรีเมี่ยมดีเซล B7 ลิตรละ 43.66 บาท ขณะที่ดีเซล B20 และดีเซล B7 ราคาคงเดิม ลิตรละ 34.94 บาท
